Nr. C 212/12 De Europæiske Fællesskabers Tidende 12. 8. 88 
II 
(Forberedende retsakter) 
REVISIONSRETTEN 
UDTALELSE Nr. 6/88 
fra Revisionsretten for De Europæiske Fællesskaber om forslag om ændring af artikel 12 i 
forordning (EØF) nr. 2891/77 om gennemførelse af afgørelsen af 21. april 1970 angående 
udskiftning af medlemsstaternes finansielle bidrag med Fællesskabernes egne indtægter 
(88/C 212/04) 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 209, 
under henvisning til Rådets forordning (EØF) nr. 
2891/77 af 19. december 1977 om gennemførelse af 
afgørelsen af 21. april 1970 angående udskiftning af 
medlemsstaternes finansielle bidrag med Fællesskabernes 
egne indtægter ('), 
under henvisning til forslag fra Kommissionen, fremsat 
på samlingen den 15. juni 1987 i Rådet (økonomi og 
finans), 
under henvisning til Rådets anmodning om en udtalelse 
fra Revisionsretten om forslaget, modtaget af Retten den 
7. marts 1988, og 
ud fra følgende betragtninger: 
forslaget tager, uden at der udtrykkeligt anføres nogen 
begrundelse herfor, sigte på at indføre fundamentale 
ændringer i Fællesskabernes retsregler og finansielle 
ordning; 
forslaget tager i første række sigte på en ændring af 
artikel 12, stk. 2, i forordning (EØF) nr. 2891/77, hvori 
det fastsættes, hvilke muligheder Kommissionen har for 
at skaffe sig likviditet, når dens likviditetsbehov over­
skrider indestående på dens konti hos medlemsstaternes 
finansforvaltninger; 
da det i den påtænkte nye tekst er fastsat, at denne 
mulighed for at dække likviditetsbehovet kun må 
benyttes, »såfremt de fornødne budgetbevillinger er 
disponible, og inden for rammerne af de samlede dispo­
nible indtægter«, indeholder forslaget de almene rets-
O EFT L 336 af 21. 12. 1977, s. 1. principper, der blot var underforstået i den tidligere 
tekst, og udgør dermed et fremskridt; 
med rette anvendes i forslaget begrebet »de samlede 
disponible indtægter«, der således udover »egne 
indtægter« også omfatter de indtægter, der indgår i form 
af bidrag, og som kan anvendes til finansiering af fælles­
skabsbudgettet; i virkeligheden er denne fremgangsmåde 
i overensstemmelse med budgetreglerne om enhed og 
bruttoopgørelse, hvis store betydning Retten i tidligere 
udtalelser har understreget; 
forslaget tager i anden række sigte på, at der i artikel 12 
indsættes et nyt stykke, hvorefter det, når Fællesska­
bernes likvide midler er opbrugt, skal være muligt over 
beholdningen af likvide midler i medlemsstaternes finans­
forvaltninger at udligne virkningerne af de foranstalt­
ninger, der er nødvendige for at sikre overholdelsen af 
Fællesskabets forpligtelser over for dets långivere i 
tilfælde af misligholdelse i forbindelse med lån, der er 
optaget i medfør af Rådets forordninger og afgørelser, 
og i tilfælde af at Kommissionen ikke med henblik på 
rettidigt at opfylde sine forpligtelser har mulighed for at 
træffe andre foranstaltninger, der er fastsat i de finan­
sielle bestemmelser vedrørende disse lån; 
Kommissionen har i henhold til de rådsforordninger eller 
-afgørelser, der hjemler disse långivnings- og lånoptag-
elses-/långivningstransaktioner, en direkte retlig forplig­
telse til at udrede afdrag og renter på gælden, tilbagebe­
tale de lån, den har optaget i Fællesskabernes navn, og til 
at bringe Fællesskabets sikkerhedsstillelse i forbindelse 
med visse lån, der ydes af EIB over Fællesskabets egne 
indtægter, i anvendelse; med henblik herpå er disse 
forpligtelser med hensyn til Fællesskabets sikkerhedsstil­
lelse i øvrigt i praksis opført som en »pro 
memoria«-indtægt under de pågældende budgetposter; 
i henhold til forslaget skulle det være muligt over de 
likvide midler midlertidigt at dække beløb svarende til 
sikkerhedsstillelsen i budgettet, uden at der forudgående 
er opført midler under de nævnte budgetposter; 
12. 8. 88 De Europæiske Fællesskabers Tidende Nr. C 212/13 
I henhold til forslaget skal det også være muligt at 
anmode om likvide midler fra medlemsstaterne, i givet 
fald ud over de rammer, der er fastlagt i artikel 12, 
stk. 2, i teksten til forslaget; en sådan fleksibel bestem­
melse kan, helt bortset fra at den er i modstrid med de 
almene principper, der er fastlagt i stk. 2, resultere i, at 
Kommissionen i betragtning af omfanget af udestående 
lån og potentielle tilfælde af misligholdelse nødsages til 
at opfylde forpligtelserne i forbindelse med Fællesskabets 
sikkerhedsstillelse i et omfang, der i væsentlig grad over­
stiger de finansielle muligheder inden for rammerne af 
Fællesskabets likvide midler, eller som endog overstiger 
de samlede disponible bevillinger på fællesskabsbud­
gettet — 
VEDTAGET FØLGENDE UDTALELSE: 
(a) Retten kan tilslutte sig ændringen af stk. 2 i arti­
kel 12, for så vidt som den tager sigte på fastlæggelse 
af bestemte rammer for Kommissionens anvendelse 
af likvide midler til gennemførelsen af budgettet; 
Retten skal bemærke, at forslagets tekst er i overens­
stemmelse med budgetreglerne om balance mellem 
indtægter og udgifter, enhed og bruttoopgørelse; (b) Retten erkender, at forpligtelserne med hensyn til 
Fællesskabets sikkerhedsstillelse bør overholdes i 
tilfælde af, at en låntager misligholder et lån. Retten 
er imidlertid af den opfattelse, at der ikke, uden at 
budgetmyndigheden har truffet beslutning herom, 
kan indføres bestemmelser om at udligne virknin­
gerne af denne sikkerhedsstillelse ved direkte anven­
delse af de likvide midler; 
(c) Retten finder endvidere, at forslaget bør ændres, for 
så vidt som det tager sigte på at gøre det muligt at 
anvende medlemsstaternes likvide midler i tilfælde af, 
at en låntager misligholder et lån, i givet fald ud over 
de rammer, der er fastlagt i forslagets artikel 12, 
stk. 2; Retten finder, at en beslutning truffet af 
budgetmyndigheden er en forudsætning også for 
afhjælpning af denne situation. 
Vedtaget af Revisionsretten på mødet den 14. juli 1988. 
På Revisionsrettens vegne 
Marcel MART